  Майя Бывальцева 2019-тӥ арын «Кышкыттэмлыко но ӟечлыко сюресъёс» ӵектос улсын Ижкарын тупатъяно сюресъёс понна 1 сюрслэсь трос адями куара сётӥз ни. Со сярысь федерал ӵектослэн улосвылысь ивортодэтъя менеждерез. Туннэ нуналлы тужгес трос куара люказы Архитектор Берш, Ворошилов, Цветочной урамъёс. Но югдур чутрак воштӥськыны быгатоз на – юалляськон 15-тӥ куарусёнозь кыстӥськоз. Тодэ вайытом, вуоно арын нырысь ик тупатъяны кулэ луись сюресъёс понна кура сётон Ижкарын 3-тӥ куарусёнэ кутскиз. Лыдметэ (списоке) пыртэм 59 объектъёс пӧлысь карын улӥсьёс 5 ульчаосты бырйыны быгато. Вераны кулэ, туэ куара сётонэ пыриськон понна авторизациез ортчыны кулэ. Кызьы валэктӥзы федерал ӵектослэн улосвыл ёзэтаз, со куараосты «бергатонэз» – одӥг адямиен одӥг объект понна кӧня ке пол куара сётонэз – палэнтон вылысь лэсьтӥське. Куара сётонлы йылпумъянъёсты карлэн, Транспортъя но сюрес возёсъя министерстволэн сайтъёсазы, «Кышкыттэмлыко но ӟечлыко сюресъёс» ӵектослэн «ВКонтакте» мерлыко вотэсысь улосвыл огиназ шараямын луозы. Кылдытэм рейтингысь кӧнязэ сюресъёсты тупатъялозы, тодмо луоз Ижкар агломерацилы висъям коньдонлэсь быдӟалазэ тодэм бере. Тегъёс: Авто Ижкар Удмуртия сюресъёс Мерлык тупатъянужъёс  